pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-มท. สั่งการผู้ว่าฯ ทั่วประเทศ แจ้งเทศบาลทุกแห่งเลื่อนการเลือกกรรมการชุมชนออกไปก่อน เพื่อป้องกันการแพร่ระบาดของโรคโควิด-19
วันจันทร์ที่ 16 พฤษภาคม 2565
มท. สั่งการผู้ว่าฯ ทั่วประเทศ แจ้งเทศบาลทุกแห่งเลื่อนการเลือกกรรมการชุมชนออกไปก่อน เพื่อป้องกันการแพร่ระบาดของโรคโควิด-19
มท. สั่งการผู้ว่าฯ ทั่วประเทศ แจ้งเทศบาลทุกแห่งเลื่อนการเลือกกรรมการชุมชนออกไปก่อน เพื่อป้องกันการแพร่ระบาดของโรคโควิด-19
วันนี้ (16 พ.ค. 65) นายสุทธิพงษ์ จุลเจริญ ปลัดกระทรวงมหาดไทย เปิดเผยว่า กระทรวงมหาดไทยได้มีการประกาศใช้ระเบียบกระทรวงมหาดไทย ว่าด้วยคณะกรรมการชุมชนของเทศบาล พ.ศ. 2564 มีผลตั้งแต่วันที่ 26 เมษายน 2564 โดยระเบียบฯ ได้กําหนดว่าในเขตเทศบาลที่ไม่มีการแต่งตั้งผู้ใหญ่บ้าน เทศบาลสามารถพิจารณาจัดตั้งเป็นชุมชนได้โดยจัดทําเป็นประกาศเทศบาลจัดตั้งชุมชน เพื่อส่งเสริมการมีส่วนร่วมของพี่น้องประชาชนในการพัฒนาชุมชนท้องถิ่นร่วมกับเทศบาล ทั้งในด้านการจัดบริการสาธารณะ การแก้ปัญหาโครงสร้างพื้นฐาน เศรษฐกิจ สังคม ทรัพยากรธรรมชาติและสิ่งแวดล้อม ศิลปะ จารีตประเพณี ภูมิปัญญาท้องถิ่น อันเป็นการเสริมสร้างความเข้มแข็งให้กับชุมชน โดยให้มีคณะกรรมการชุมชนที่มาจากการเลือกโดยประชาชนในชุมชน จํานวน 5 - 9 คน ตามที่เทศบาลประกาศกําหนด มีวาระการปฏิบัติหน้าที่คราวละ 4 ปีนับแต่วันเลือกกรรมการชุมชน โดยคณะกรรมการชุมชนที่ครบวาระ ยังคงปฏิบัติหน้าที่ต่อไปจนกว่าจะมีการได้เลือกคณะกรรมการชุมชนชุดใหม่
นายสุทธิพงษ์ จุลเจริญ ปลัดกระทรวงมหาดไทย กล่าวว่า กระทรวงมหาดไทย ได้รับทราบข้อมูลเกี่ยวกับการครบวาระคณะกรรมการชุมชนของเทศบาลในพื้นที่ต่าง ๆ และได้รับการประสานงานสมาคมสันนิบาตเทศบาลแห่งประเทศไทย เกี่ยวกับการดําเนินการตามระเบียบฯ ดังกล่าว แต่เนื่องจากในขณะนี้ สถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ยังคงอยู่ในสถานการณ์ที่ยังต้องเฝ้าระวัง และปฏิบัติตามมาตรการควบคุมแบบบูรณาการ ข้อห้าม ข้อยกเว้น และข้อปฏิบัติสําหรับพื้นที่สถานการณ์ระดับต่าง ๆ เช่น การห้ามจัดกิจกรรมที่มีความเสี่ยงต่อการแพร่โรค การรวมกลุ่มของบุคคลที่สามารถจัดได้โดยไม่ต้องขออนุญาต มาตรการควบคุมแบบบูรณาการจําแนกตามพื้นที่สถานการณ์ ฯลฯ ตามข้อกําหนด ออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 44) จึงได้สั่งการไปยังผู้ว่าราชการจังหวัดทุกจังหวัดแจ้งให้เทศบาลในเขตพื้นที่ทุกแห่ง เลื่อนการเลือกกรรมการชุมชนของเทศบาลออกไปก่อนจนกว่าจะมีมาตรการที่ชัดเจน ซึ่งกระทรวงมหาดไทยจะได้แจ้งให้ทราบต่อไป
“กระทรวงมหาดไทยให้ความสําคัญในการส่งเสริมการมีส่วนร่วมของประชาชนในการพัฒนาท้องถิ่นร่วมกับเทศบาลผ่านกลไกการเลือกกรรมการชุมชน แต่ทั้งนี้ เพื่อเป็นการป้องกันการแพร่ระบาดของโรคโควิด-19 ที่ยังคงพบพี่น้องประชาชนติดเชื้อในแต่พื้นที่ทั่วประเทศ จึงให้ทุกจังหวัดแจ้งเทศบาลทุกแห่งที่ยังไม่ได้เลือกกรรมการชุมชนชุดใหม่ ให้คณะกรรมการชุมชนที่ครบวาระ ยังคงปฏิบัติหน้าที่ต่อไป แต่ถ้าเทศบาลใดที่ดําเนินการเลือกกรรมการชุมชนชุดใหม่ไปแล้ว ให้กรรมการที่ได้รับเลือกปฏิบัติหน้าที่เป็นไปตามระเบียบกระทรวงมหาดไทย ว่าด้วยคณะกรรมการชุมชนของเทศบาล พ.ศ. 2564” นายสุทธิพงษ์ฯ กล่าวในช่วงท้าย
รัฐบาลไทย-ข่าวทำเนียบรัฐบาล-“ชัยวุฒิ” เยี่ยมชมศูนย์ดิจิทัลชุมชน กศน. ตำบลป่าตอง
วันเสาร์ที่ 9 ตุลาคม 2564
“ชัยวุฒิ” เยี่ยมชมศูนย์ดิจิทัลชุมชน กศน. ตําบลป่าตอง
“ชัยวุฒิ” เยี่ยมชมศูนย์ดิจิทัลชุมชน กศน. ตําบลป่าตอง
“ชัยวุฒิ”รมว.ดีอีเอสตรวจเยี่ยมศูนย์ดิจิทัลชุมชนกศน.ตําบลป่าตองปักหมุดเป็นสถานที่ให้คนในชุมชนทุกกลุ่มเข้าถึงการเรียนรู้ระบบไอทีและคอมพิวเตอร์เพื่อใช้ต่อยอดพัฒนาอาชีพและพัฒนาคุณภาพชีวิตเปิดช่องทางขายสินค้าเกษตรและสินค้าชุมชนผ่านออนไลน์ตั้งเป้าปีหน้าทํางานร่วมกับศธ.อปท.และหน่วยราชการอื่นๆขยายศูนย์ดิจิทัลชุมชนเพิ่มอีก2,000แห่งทั่วประเทศ
นายชัยวุฒิ ธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าได้ลงพื้นที่ตรวจเยี่ยมศูนย์ดิจิทัลชุมชนกศน.ตําบลป่าตองอําเภอกะทู้จังหวัดภูเก็ตซึ่งเป็นหนึ่งในศูนย์การเรียนรู้ด้านดิจิทัลระดับชุมชนภายใต้การขับเคลื่อนนโยบายของรัฐบาลสู่ไทยแลนด์4.0โดยพลเอกประยุทธ์จันทร์โอชานายกรัฐมนตรีได้มอบนโนยายให้กระทรวงดิจิทัลฯส่งเสริมสนับสนุนการสร้างศูนย์การเรียนรู้ด้านดิจิทัลให้กับทุกชุนชนทั่วทั้งประเทศ
โดยศูนย์ฯแห่งนี้ได้รับการออกแบบเพื่อตอบโจทย์การเรียนรู้และการพัฒนาทักษะของกลุ่มเป้าหมายในชุมชนครอบคลุมทั้งประชาชนในชุมชนนักเรียนนักศึกษาผู้ประกอบการร้านค้าและผู้นําชุมชนเพื่อให้ก้าวทันเทรนด์โลกยุคใหม่ในการประยุกต์ใช้ประโยชน์จากเทคโนโลยีดิจิทัลเข้าถึงความรู้และทักษะใหม่ๆเพื่อต่อยอดสร้างอาชีพเพิ่มรายได้ผ่านทางออนไลน์และโซเชียล
สําหรับการดําเนินภารกิจของศูนย์ดิจิทัลชุมชนกศน.ตําบลป่าตองได้มีการให้บริการอุปกรณ์คอมพิวเตอร์เครื่องพิมพ์(Printer)สัญญาณอินเทอร์เน็ตความเร็วสูง(บรอดแบนด์)บริการห้องประชุมในรูปแบบของco-working spaceพร้อมอุปกรณ์แก่ชุมชนโดยให้บริการโดยไม่คิดค่าใช้จ่ายรวมทั้งจัดกิจกรรมอบรมให้ความรู้เกี่ยวกับการใช้งานอุปกรณ์ดิจิทัลการขายสินค้าออนไลน์การสร้างเพจโฆษณาสินค้าสําหรับชุมชน
นายชัยวุฒิกล่าวว่าในปีต่อไปกระทรวงดิจิทัลฯมีเป้าหมายจัดทําศูนย์ดิจิทัลชุมชนเพิ่มอีก2,000แห่งโดยจะร่วมทํางานกับหน่วยงานอื่นๆได้แก่กระทรวงศึกษาธิการ(ศธ.)องค์การปกครองส่วนท้องถิ่น(อปท.)และหน่วยราชการอื่นๆที่มีความพร้อมในด้านสถานที่ที่จะให้กระทรวงฯได้จัดโครงการที่จะประกอบด้วยระบบไอซีทีคอมพิวเตอร์ระบบอินเทอร์เน็ตระบบที่จะช่วยในการขายของออนไลน์โดยจะมีเจ้าหน้าที่ประจําที่ช่วยให้ความรู้ดูแลการทํางานในศูนย์ฯเพื่อให้ประชาชนได้ใช้ศูนย์ดิจิทัลชุมชนเป็นสถานที่ในการเรียนรู้ระบบไอทีและคอมพิวเตอร์ และได้นําระบบที่เรามีไปใช้ในการพัฒนาอาชีพและพัฒนาคุณภาพชีวิตต่อไป
“ต้องขอขอบคุณบริษัทไปรษณีย์ไทยหน่วยงานในสังกัดกระทรวงดิจิทัลฯที่ให้ความร่วมมือกับศูนย์ดิจิทัลชุมชนทุกแห่งทั่วประเทศในการไปส่งเสริมให้พี่น้องประชาชนเรียนรู้ที่จะขายของออนไลน์ผ่านเว็บไซต์thailandpostmart.comของไปรษณีย์ไทยเป็นข่องทางหนึ่งสําหรับการขายสินค้าในชุมชนสินค้าเกษตรอาหารแปรรูปต่างๆผ่านระบบออนไลน์และจัดส่งโดยไปรษณีย์ไทยซึ่งอันนี้ก็พิสูจน์ว่าเราได้ทํามาอย่างดีประสบความสําเร็จผมเชื่อว่าถ้าเราส่งเสริมกิจกรรมต่างๆเหล่านี้ต่อไปนโยบายของรัฐบาลในการผลักดันให้ประชาชนนําเทคโนโลยีดิจิทัลมาใช้เพื่อพัฒนาคุณภาพชีวิตจะประสบความสําเร็จอย่างแน่นอน”นายชัยวุฒิกล่าว
************
รัฐบาลไทย-ข่าวทำเนียบรัฐบาล-สืบสานวัฒนธรรมไทย สงกรานต์วิถีใหม่ อว. นำร่องใช้หุ่นยนต์เดลต้าสรงน้ำพระ เน้นความปลอดภัย ห่างไกลโควิด-19
วันพฤหัสบดีที่ 21 เมษายน 2565
สืบสานวัฒนธรรมไทย สงกรานต์วิถีใหม่ อว. นําร่องใช้หุ่นยนต์เดลต้าสรงน้ําพระ เน้นความปลอดภัย ห่างไกลโควิด-19
สืบสานวัฒนธรรมไทย สงกรานต์วิถีใหม่ อว. นําร่องใช้หุ่นยนต์เดลต้าสรงน้ําพระ เน้นความปลอดภัย ห่างไกลโควิด-19
19 เมษายน 2565 ณ ห้องโถงชั้น 1 อาคารพระจอมเกล้า สป.อว. (ถนนโยธี) / กระทรวงการอุดมศึกษา วิทยาศาสตร์ วิจัยและนวัตกรรม จัดพิธีสรงน้ําพระและรดน้ําขอพร เนื่องในวันสงกรานต์ ประจําปี พ.ศ.2565 โดยมี ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) เป็นประธานในพิธี นอกจากนั้นยังมีการนําเอาเทคโนโลยีสมัยใหม่หุ่นยนต์เดลต้ามาใช้ในการสรงน้ําพระ ตอบโจทย์ประเทศไทยในยุคโควิด-19 โดยมี ศาสตราจารย์ดร.นพ.สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม, รองศาสตราจารย์พิเศษ ดร.ดวงฤทธิ์ เบ็ญจาธิกุล ชัยรุ่งเรือง เลขานุการรัฐมนตรีว่าการและโฆษกกระทรวงการอุดมศึกษา วิทยาศาสตร์ วิจัยและนวัตกรรม, ศ.ดร.ศุภชัย ปทุมนากุล รองปลัดกระทรวงการอุดมศึกษา วิทยาศาสตร์ วิจัยและนวัตกรรม,รศ.ดร.พาสิทธิ์ หล่อธีรพงศ์รองปลัดกระทรวงการอุดมศึกษา วิทยาศาสตร์ วิจัยและนวัตกรรม คณะผู้บริหารระดับสูง ข้าราชการ เจ้าหน้าที่ อว. เข้าร่วมในพิธีดังกล่าว
หุ่นยนต์เดลต้า ถูกนํามาใช้ในพิธีสรงน้ําพระ กับ อว. วิถีใหม่ โดยเป็นการใช้เทคโนโลยีแบบมือแสกนสั่งการเหนือเซนเซอร์อัตโนมัติ เพื่อให้เจ้าหุ่นยนต์เดลต้าทําหน้าที่สรงน้ําพระแทน โดยแต่ละคนใช้เวลาเพียง 10 วินาทีเท่านั้น ระบบหุ่นยนต์เดลต้ามีความแม่นยําและยืดหยุ่น เหมาะอย่างยิ่งสําหรับการป้องกันโรคระบาดของโรคไวรัสโคโรน่า 2019 อีกทั้งยังเป็นการสร้างความตระหนักและความตื่นตัวให้กับประชาชนในการแก้ปัญหาและพร้อมรับมือกับโรคระบาดที่กําลังแพร่กระจายไปทั่วประเทศในรูปแบบ New Normal เป็นการลดการสัมผัส รักษาระยะห่าง และแสดงออกถึงการเป็นเทคโนลยีสมัยใหม่ที่สามารถนําร่องการสรงน้ําพระที่ไม่เหมือนใคร และสร้างความปลอดภัยให้กับบุคลากร
รัฐบาลไทย-ข่าวทำเนียบรัฐบาล-กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 8 จังหวัดประจำวันที่ 19 พฤศจิกายน 2564 เวลา 17.00 น. สัญจรผ่านได้ 12 สายทาง ไม่สามารถสัญจรผ่านได้ 4 สายทาง
วันศุกร์ที่ 19 พฤศจิกายน 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 8 จังหวัดประจําวันที่ 19 พฤศจิกายน 2564 เวลา 17.00 น. สัญจรผ่านได้ 12 สายทาง ไม่สามารถสัญจรผ่านได้ 4 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 19 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 8 จังหวัด รวม 16 สายทาง สัญจรผ่านได้ 12 สายทาง และไม่สามารถสัญจรผ่านได้ 4 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 19 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 8 จังหวัด ได้แก่ พระนครศรีอยุธยา ชัยภูมิ สุรินทร์ มหาสารคาม ร้อยเอ็ด สุพรรณบุรี ตรัง และนครปฐม รวม 16 สายทาง สามารถสัญจรผ่านได้ 12 สายทาง และไม่สามารถสัญจรผ่านได้ 4 สายทาง แบ่งเป็น น้ําท่วมสูง 3 สายทาง (3 แห่ง) ทางขาด โครงสร้างทางชํารุด กัดเซาะ 1 สายทาง (1 แห่ง) รายละเอียดดังนี้
1. สายทาง ชย.024 สะพานข้ามแม่น้ําชี ท่านกโง่ อําเภอคอนสวรรค์ จังหวัดชัยภูมิ เส้นทางขาด (ช่วง กม. ที่ 2+000 - 3+600)
2. สายทาง รอ.033 ถนนเชิงลาดสะพานข้ามลําน้ําชี สะพานคุยโพธิ์ - หนองแก่ง อําเภอโพธิ์ชัย จังหวัดร้อยเอ็ด น้ําท่วมสูง 70 เซนติเมตร (ช่วง กม. ที่ 2+065 - 3+490)
3. สายทาง อย.5034 แยกทางหลวงชนบท อย.3006 (กม. ที่ 0+900) - บ้านดอนทอง อําเภอลาดบัวหลวง และเสนา จังหวัดพระนครศรีอยุธยา น้ําท่วมสูง 40 เซนติเมตร (ช่วง กม. ที่ 0+000 - 7+250)
4. สายทาง อย.3049 แยก ทล.340 (กม. ที่ 55+900) - บ้านบางตาเถร อําเภอลาดบัวหลวง จังหวัดพระนครศรีอยุธยา น้ําท่วมสูง 40 เซนติเมตร (ช่วง กม. ที่ 0+000 - 8+530)
ทั้งนี้ ทช. ได้ติดตั้งป้ายเตือนประชาชน เตรียมความพร้อมบุคลากร เครื่องมือและเครื่องจักร เร่งเข้าซ่อมแซมฟื้นฟูสายทางที่ประสบอุทกภัยทันทีหลังน้ําลด เพื่อบรรเทาความเดือดร้อนให้กับประชาชน พร้อมทั้งติดตามสถานการณ์อย่างใกล้ชิด ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยประชาชนสามารถแจ้งเหตุอุทกภัยหรือสอบถามเส้นทางได้ทีสายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-รฟม. ห่วงใย จัดกิจกรรม “มอบกล่องทันใจเติมความสุขให้ประชาชน ครั้งที่ 3”
วันอังคารที่ 28 กันยายน 2564
รฟม. ห่วงใย จัดกิจกรรม “มอบกล่องทันใจเติมความสุขให้ประชาชน ครั้งที่ 3”
แก่ชุมชนที่มีประชาชนรักษาตัวอยู่ที่บ้าน (Home Isolation)
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ได้ส่งมอบอาหารกล่องจากร้านอาหารบริเวณแนวสายทางโครงการรถไฟฟ้า รฟม. ที่ได้รับผลกระทบจากสถานการณ์การแพร่ระบาดของเชื้อไวรัส COVID-19 ภายใต้กิจกรรม “กล่องทันใจ เติมความสุขให้ประชาชน ครั้งที่ 3” ในวันที่ 23 และ 27 กันยายน 2564 โดยได้มอบอาหารกล่อง จํานวน 2,450 กล่อง และอุปกรณ์ทางการแพทย์ ได้แก่ หน้ากากอนามัย จํานวน 8,000 ชิ้น สเปรย์แอลกอฮอล์แบบกพา จํานวน 1,200 ชิ้น น้ํายาฆ่าเชื้อ จํานวน 10 แกลลอน ชุด PPE จํานวน 25 ชุด และถุงมือยาง จํานวน 125 คู่ ให้แก่เพื่อแจกจ่ายให้แก่ชุมชนที่มีประชาชนรักษาตัวอยู่ที่บ้านภายในชุมชน (Home Isolation) ได้แก่ ชุมชนวัดจันทร์ใน ชุมชนวัดสร้อยทอง และชุมชนคลองเตย 43 ชุมชน ทั้งนี้ อาหารกล่องดังกล่าวคัดเลือกมาจากร้านอาหารบริเวณแนวสายทางรถไฟฟ้ามหานคร สายเฉลิมรัชมงคล (MRT สายสีน้ําเงิน) ดังนี้
- ร้านเสน่ห์ชาย อยู่บริเวณใกล้สถานีท่าพระ ทางออกที่ 2
พิกัดร้าน https://goo.gl/maps/8RVGaAJneaKxrJ1q9
- ร้านครัวบ้านปู อยู่บริเวณถนนประชาราษฎร์ สาย 1 สถานีบางโพ
พิกัดร้าน https://goo.gl/maps/y3BSMWDDEPSgGxbQ9
- ร้านหมูตกมันส์ข้าวหมูทอด อยู่บริเวณริมถนนราชวิถี ใกล้ทางลงสะพานซังฮี้
พิกัดร้าน https://g.page/MOOTOKMON?share
- ร้านครัวรุ่งอรุณ อยู่ภายในซอยบรมราชชนนี 5 ไม่มีหน้าร้าน รับจัด Catering บริเวณสถานีบางยี่ขัน พิกัดร้าน https://goo.gl/maps/GWiPnss4teVuceex9
- ร้านแซ่บซู้ด อยู่ใกล้ยูเนี่ยนมอลล์ บริเวณสถานีพหลโยธิน
พิกัดร้าน https://g.page/zabzood?share
- ร้านราดหน้ายอดผักนายเคี้ยงเอ็มไพร์ ซังฮี้ อยู่ใกล้สะพานซังฮี้ บริเวณสถานีสิรินธร
พิกัดร้าน https://goo.gl/maps/7Bm1PrahQihrSYCF9
ทั้งนี้ กิจกรรมดังกล่าวเป็นส่วนหนึ่งของกิจกรรมเพื่อสังคม ที่ รฟม. ได้ดําเนินการมาอย่างต่อเนื่อง ซึ่งได้จัดขึ้นเป็นครั้งที่ 3 โดยในครั้งที่ 1 จัดขึ้นในเดือนพฤษภาคม – มิถุนายน 2564 ส่งมอบอาหารจํานวน 8,000 กล่อง ให้แก่ บุคลากรทางการแพทย์และผู้ป่วยในสถานพยาบาลและโรงพยาบาลสนาม ส่วนครั้งที่ 2 จัดขึ้นในเดือนสิงหาคม – กันยายน 2564 ส่งมอบอาหารจํานวน 8,000 กล่อง ให้แก่ประชาชนที่อาศัยอยู่ในชุมชนบริเวณใกล้เคียงกับร้านอาหารที่เข้าร่วมกิจกรรม และในครั้งนี้ รฟม. ได้ตั้งเป้าหมายที่จะสนับสนุนอาหารจากร้านอาหารตามแนวสายทางรถไฟฟ้าที่ได้รับผลกระทบจากสถานการณ์ COVID-19 จํานวน 5,200 กล่อง รวมจํานวน 21,200 กล่อง โดยมีระยะเวลาดําเนินกิจกรรมตั้งแต่วันที่ 20 – 28 กันยายน 2564 ท่านสามารถติดตามข้อมูลข่าวสาร รฟม. ได้ที่ www.mrta.co.th และเฟซบุ๊กแฟนเพจ : การรถไฟฟ้าขนส่งมวลชนแห่งประเทศไทย
รัฐบาลไทย-ข่าวทำเนียบรัฐบาล-บ.มินิแบร์ ขอบคุณ ‘ลุงตู่’ ‘ลุงป้อม’ ‘รมว.เฮ้ง’ ช่วยดูแลเยียวยา ฉีดวัคซีนแก่พนักงาน พ้นโควิด-19
วันพฤหัสบดีที่ 6 มกราคม 2565
บ.มินิแบร์ ขอบคุณ ‘ลุงตู่’ ‘ลุงป้อม’ ‘รมว.เฮ้ง’ ช่วยดูแลเยียวยา ฉีดวัคซีนแก่พนักงาน พ้นโควิด-19
..
บ.มินิแบร์ ขอบคุณ ‘ลุงตู่’ ‘ลุงป้อม’ ‘รมว.เฮ้ง’ ช่วยดูแลเยียวยา ฉีดวัคซีนแก่พนักงาน พ้นโควิด-19
เมื่อวันที่ 5 มกราคม 2565 นายสุชาติ ชมกลิ่น รัฐมนตรีว่าการกระทรวงแรงงาน ให้การต้อนรับ
นาย shiozaki san ประธานบริษัท มินิแบร์ จํากัด มหาชน พร้อมคณะ ในโอกาสเข้าพบเพื่อแสดงความขอบคุณรัฐบาล ท่านนายกรัฐมนตรี พล.อ.ประยุทธ์ จันทร์โอชา นายกรัฐมนตรี พล.อ.ประวิตร วงษ์สุวรรณ รองนายกรัฐมนตรี และรัฐมนตรีว่าการกระทรวงแรงงานที่ได้ให้การช่วยเหลือเยียวยาและฉีดวัคซีนให้กับพนักงานของบริษัททําให้บริษัทสามารถฝ่าฟันปัญหาวิกฤตโควิด-19 ในปีที่ผ่านมาได้
นายสุชาติ กล่าวว่า ในวันนี้ บริษัท มินิแบร์ จํากัด เป็นสถานประกอบกิจการชิ้นส่วนยานยนต์ประเภทผลิตตลับลูกปืน มอเตอร์ขนาดต่างๆ รวมทั้งเครื่องมือแพทย์ส่งขายทั่วโลก มีการลงทุนใน 22 ประเทศ สําหรับในประเทศไทยมีพนักงาน 38,000 คน นําโดย นาย shiozaki sanประธานบริษัท ได้เข้ามาสวัสดีปีใหม่และแสดงความขอบคุณในการที่รัฐบาลให้การช่วยเหลือการฉีดวัคซีนและเยียวยาพนักงานของบริษัท เพื่อให้บริษัทดําเนินธุรกิจได้อย่างต่อเนื่อง ทําให้ไม่มีผลกระทบต่อผลการประกอบการ จนทําให้ผู้บริหารใหญ่ของบริษัทซาบซึ้งในความจริงใจของรัฐบาลไทยที่มีต่อนักลงทุนต่างชาติ นับเป็นนิมิตรหมายที่ดีที่นักลงทุนต่างชาติเล็งเห็นถึงเจตนารมย์ที่ดีของรัฐบาล
ด้าน นาย shiozaki san ประธานบริษัท มินิแบร์ จํากัด มหาชน กล่าวว่า การที่กระทรวงแรงงานได้ดําเนินการจัดทําโครงการ Factory Sandbox และได้เข้าไปฉีดวัคซีนให้กับพนักงานทั้ง 38,000 คน ทําให้ลูกค้าเกิดความเชื่อมั่นและมั่นใจในกระบวนการผลิตสินค้า สามารถผลิตสินค้าและส่งออกได้อย่างต่อเนื่อง ทําให้ธุรกิจดําเนินการไปได้อย่างมีประสิทธิภาพ อีกทั้งมาตรการป้องกันโควิด-19 ของประเทศไทยถือได้ว่าแข็งแกร่งที่สุดในบรรดา 22 ประเทศที่บริษัทมินิแบร์ไปลงทุน ทําให้ผู้บริหารของบริษัทเชื่อมั่นและตัดสินใจที่เลือกที่จะลงทุน
ในประเทศไทยในปีนี้เพิ่มเติมอีก 3,000 ล้านบาท โดยโรงงานได้เริ่มก่อสร้างเรียบร้อยแล้ว และจะเริ่มดําเนินการในกลางปีนี้แล้ว โดยรับคนงานไทยเพิ่มอีกเกือบ 500 คน
“ นอกจากนี้นาย shiozaki san ประธานบริษัท มินิแบร์ ยังแจ้งความประสงค์ผ่านทางผมว่า ถ้าเป็นไปได้อยากจะเข้าพบท่านนายกรัฐมนตรีเพื่อขอบคุณในโอกาสต่อไป ”นายสุชาติ กล่าวในท้ายสุด
รัฐบาลไทย-ข่าวทำเนียบรัฐบาล-กระทรวงทรัพยากรธรรมชาติฯ สานต่อเป้าหมายนายกรัฐมนตรีจับมือสมาพันธรัฐสวิสทำข้อตกลงถ่ายโอนคาร์บอนเครดิตคู่แรกของโลก พร้อมเร่งสร้างกลไกการบริหาร ซื้อขาย ใช้ประโยชน์ทั้งใน-ระหว่างประเทศ
วันอาทิตย์ที่ 26 มิถุนายน 2565
กระทรวงทรัพยากรธรรมชาติฯ สานต่อเป้าหมายนายกรัฐมนตรีจับมือสมาพันธรัฐสวิสทําข้อตกลงถ่ายโอนคาร์บอนเครดิตคู่แรกของโลก พร้อมเร่งสร้างกลไกการบริหาร ซื้อขาย ใช้ประโยชน์ทั้งใน-ระหว่างประเทศ
กระทรวงทรัพยากรธรรมชาติฯ สานต่อเป้าหมายนายกรัฐมนตรีจับมือสมาพันธรัฐสวิสทําข้อตกลงถ่ายโอนคาร์บอนเครดิตคู่แรกของโลก พร้อมเร่งสร้างกลไกการบริหาร ซื้อขาย ใช้ประโยชน์ทั้งในและระหว่างประเทศ
วันที่ 26 มิ.ย. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่พล.อ.ประยุทธ์ จันทร์โอชา นายกรัฐมนตรีและรมว.กลาโหม มีนโยบายในการร่วมมือนานาประเทศเพื่อลดปัญหาโลกร้อน ด้วยการกําหนดเป้าหมายการปล่อยก๊าซคาร์บอนไดออกไซด์และการปล่อยก๊าซเรือนกระจก ขณะนี้หน่วยงานที่เกี่ยวข้องได้เร่งดําเนินมาตรการต่าง ๆ เพื่อไปสู่เป้าหมายดังกล่าวโดยต่อเนื่อง
ล่าสุด นายวราวุธ ศิลปอาชา รมว.ทรัพยากรธรรมชาติและสิ่งแวดล้อม ได้ร่วมกับนางซีมอเน็ตตา ซอมมารูกา รมว.สิ่งแวดล้อม คมนาคม พลังงานและสารสนเทศ สมาพันธรัฐสวิสจัดทําข้อตกลงการดําเนินงานภายใต้ความตกลงปารีสระหว่างไทยกับสมาพันธรัฐสวิส ซึ่งนับเป็นข้อตกลงถ่ายโอนคาร์บอนเครดิตร่วมกันเป็นคู่แรกของโลก
ภายใต้ข้อตกลงดังกล่าว ทั้ง 2 ประเทศจัดทํากรอบความร่วมมือสําหรับการถ่ายโอนผลการลดก๊าซเรือนกระจกระหว่างประเทศ โดยสมาพันธรัฐสวิสจะสนับสนุนการดําเนินโครงการส่งเสริมการใช้พลังงานสะอาดและยานยนต์ไฟฟ้า หรือ อีบัส ในกรุงเทพฯ โดยจะมีทั้งภาคส่วนต่าง ๆ และเอกชนเข้าร่วม และไทยคาดหวังว่าจะสามารถเป็นประเทศแรกของโลกที่ถ่ายโอนคาร์บอนเครดิตจากโครงการดังกล่าว
น.ส.ไตรศุลี กล่าวว่า การลดปล่อยคาร์บอน และการสร้างกลไกซื้อขายคาร์บอนเครดิตเป็นนโยบายสําคัญที่รัฐบาลเร่งรัดขับเคลื่อนโดยขณะนี้กระทรวงทรัพยากรธรรมชาติและสิ่งแวดล้อมได้วางแนวทางและกลไกการบริหารจัดการคาร์บอนเครดิตในประเทศไทยเพื่อเป็นแนวดําเนินงานสําหรับการใช้คาร์บอนเครดิตเพื่อวัตถุประสงค์ในประเทศและระหว่างประเทศ ตามข้อ 6 ของความตกลงปารีส รวมถึงการให้สิทธิประโยชน์โดยหน่วยงานรัฐ
โดยมีสาระสําคัญเป็นการกําหนดให้ผู้พัฒนาโครงการเพื่อได้มาซึ่งคาร์บอนเครดิต ผู้ประสงค์ซื้อขาย ทั้งหมดจะต้องผ่านการขึ้นทะเบียนกับองค์การบริหารจัดการก๊าซเรือนกระจก (องค์การมหาชน) หรือ อบก.การกําหนดขั้นตอนในทางปฏิบัติสําหรับการใช้คาร์บอนดเครดิตเพื่อวัตถุประสงค์ในประเทศ อาทิ การดําเนินการของศูนย์ซื้อขายคาร์บอนเครดิต ขั้นตอนการซื้อขายระหว่างผู้พัฒนาโครงการ ผู้ซื้อ และผู้ใช้คาร์บอนเครดิต ส่วนกรณีใช้เพื่อวัตถุประสงค์ระหว่างประเทศ ได้กําหนดประเภท ลักษณะ โครงการที่ข่ายที่จะได้รับอนุญาตให้ใช้คาร์บอนเครดิต การออกหนังสืออนุญาต ตลอดจนการถ่ายโอนคาร์บอนเครดิต
ทั้งนี้ นายกรัฐมนตรีได้ประกาศเป้าหมายประเทศไทย ระหว่างการร่วมประชุมรัฐภาคีกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ สมัยที่ 26 (COP26) เมื่อเดือน พ.ย. 2564 ว่าไทยไปสู่ความเป็นกลางทางคาร์บอน (Carbon Neutral) ภายในปี ค.ศ. 2050 (พ.ศ. 2593) และการปล่อยก๊าซเรือนกระจกเป็นศูนย์ (Net Zero Emission) ภายในปี ค.ศ. 2065 (พ.ศ. 2608)
รัฐบาลไทย-ข่าวทำเนียบรัฐบาล-โฆษกรัฐบาลแจง นายกฯ มุ่งเน้นการเข้าถึงโอกาสอย่างเสมอภาค ชี้คนวิจารณ์ตัดเพียงบางช่วงบางตอนของคำกล่าวทั้งหมดจนทำให้คนเข้าใจผิด
วันอาทิตย์ที่ 5 ธันวาคม 2564
โฆษกรัฐบาลแจง นายกฯ มุ่งเน้นการเข้าถึงโอกาสอย่างเสมอภาค ชี้คนวิจารณ์ตัดเพียงบางช่วงบางตอนของคํากล่าวทั้งหมดจนทําให้คนเข้าใจผิด
โฆษกรัฐบาลแจง นายกฯ มุ่งเน้นการเข้าถึงโอกาสอย่างเสมอภาค ชี้คนวิจารณ์ตัดเพียงบางช่วงบางตอนของคํากล่าวทั้งหมดจนทําให้คนเข้าใจผิด
วันที่ 5 ธ.ค. 64 นายธนกร วังบุญคงชนะ โฆษกประจําสํานักนายกรัฐมนตรี เปิดเผยถึงกรณีที่มีคลิปคํากล่าวของ พล.อ.ประยุทธ์ จันทร์โอชา นายกรัฐมนตรี และ รมว.กลาโหม ในพิธีส่งมอบสิทธิโครงการบ้านเช่าสําหรับผู้มีรายได้น้อย โครงการบ้านเคหะสุขประชาร่มเกล้า เมื่อวันศุกร์ที่ผ่านมา เผยแพร่ในสื่อต่าง ๆ และมีผู้นําไปผู้วิพากษ์วิจารณ์ให้เกิดความเสียหาย ว่า คลิปดังกล่าวนั้นเป็นการตัดเพียงบางช่วงบางตอนของคํากล่าวทั้งหมดที่มีความยาว 12 นาที ของนายกรัฐมนตรี ซึ่งแท้จริงแล้วนายกรัฐมนตรีต้องการยกตัวอย่างให้เห็นถึงความเท่าเทียม ที่มีนัยถึง "การเข้าถึงโอกาสอย่างเสมอภาค (Equity)" ซึ่งเป็นเป้าหมายของรัฐบาลนี้ ความเสมอภาคคือการที่ทุกคนไม่ว่าจะมีฐานะอย่างไรต้องมีโอกาสเท่ากันที่จะเข้าถึงบริการของภาครัฐและสาธารณูปโภคพื้นฐาน นายกรัฐมนตรีไม่ได้หมายความว่า คนที่มีรายได้น้อยกว่าจะขึ้นทางด่วนไม่ได้ แต่ต้องการสื่อสารว่าทุกคนมีทางเลือกในการเดินทาง ไม่ว่าจะเป็นทางด่วนหรือทางปกติ อย่างไรก็ตามหากทุกคนขึ้นทางด่วนทั้งหมดอาจจะทําให้การจราจรข้างบนแออัดและเกิดความไม่สะดวก ดังนั้นจึงอาจเลือกใช้เส้นทางปกติได้ ขณะเดียวกันหากผู้ที่มีกําลังทรัพย์มากกว่าเห็นว่าเส้นทางปกติสะดวกกว่าก็สามารถเลือกเดินทางได้เช่นกัน
นายธนกร กล่าวว่า คลิปที่มีการเผยแพร่ในสื่อออนไลน์นี้มีข้อสังเกตว่าเกิดจากผู้ที่ไม่หวังดีเลือกตัดมาและเขียนข้อความวิพากษ์วิจารณ์ทําให้ผู้ที่ไม่ได้ติดตามข่าวหรือคํากล่าวทั้งหมดเกิดความเข้าใจผิดไปด้วย โดยขอยืนยันว่านายกรัฐมนตรีไม่ได้มีเจตนาที่จะสื่อสารแบบที่มีการนําเสนอกัน และพร้อมรับฟังความคิดเห็นของทุกฝ่ายเสมอ พร้อมย้ําว่าอยากให้สังคมใช้วิจารณญาณในการเสพข่าวหรือข้อมูลในโลกออนไลน์เพราะหากตีความหรือตัดสินใจอย่างรวดเร็วโดยไม่ทราบถึงรายละเอียดทั้งหมด อาจเกิดความสับสนและไม่เป็นผลดีเลย ขอให้เข้าใจความมุ่งมั่นและตั้งใจของนายกฯในการทํางานเพื่อประเทศชาติและประชาชน
---------------------
รัฐบาลไทย-ข่าวทำเนียบรัฐบาล-ฉีดวัคซีนโควิด "นักเรียน" คืบหน้ากว่า 83% เตรียมแผนฉีดวัคซีน "เด็กเล็ก" 5.2 ล้านคน เร่งสำรวจความยินยอมผู้ปกครองเดือนม.ค.นี้
วันพฤหัสบดีที่ 13 มกราคม 2565
ฉีดวัคซีนโควิด "นักเรียน" คืบหน้ากว่า 83% เตรียมแผนฉีดวัคซีน "เด็กเล็ก" 5.2 ล้านคน เร่งสํารวจความยินยอมผู้ปกครองเดือนม.ค.นี้
.....
ปัจจุบันภาพรวมของนักเรียนช่วงอายุ 12 ปีขึ้นไป ที่ได้รับวัคซีนโควิด-19 ทั่วประเทศ (ข้อมูล ณ วันที่ 11 ม.ค. 65) พบว่า มีจํานวนนักเรียนผู้ประสงค์ฉีด 4,317,337 คน จากจํานวนนักเรียนทั้งหมด 5,148,710 คน (83.85%)
.
แบ่งเป็นนักเรียนที่ได้รับการฉีดวัคซีนโควิดเข็ม 1 จํานวน 4,102,827 คน (95.03%) และเข็ม 2 จํานวน 3,040,726 คน (70.43%)
.
ล่าสุด รัฐบาลมีแผนการจัดสรรวัคซีนสําหรับเด็กอายุ 5 - 11 ปี ขณะนี้อยู่ระหว่างสํารวจตัวเลข และความยินยอมของผู้ปกครองในระบบของกระทรวงศึกษาธิการ รวมทั้งกระทรวงอื่น ๆ มีจํานวนนักเรียนราว 5.2 ล้านคน
.
คาดว่าจะเปิดลงทะเบียน แจ้งความประสงค์รับวัคซีนช่วงสัปดาห์สุดท้ายของเดือนม.ค. โดยรูปแบบการฉีดนั้น ใช้แนวทางเดิมที่ฉีดให้กับเด็กอายุ 12 - 18 ปี
.
เพื่อรองรับกับการระบาดของ “โอมิครอน” และนักเรียนที่ได้รับวัคซีนครบโดสแล้วสามารถกลับเข้ามาเรียนที่โรงเรียนได้โดยเร็วที่สุด
.
อ่านเพิ่มเติม คลิกhttps://www.thaigov.go.th/news/contents/details/50445
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ดีอีเอส เผยผลการประสานงานตรวจสอบเฟคนิวส์ พบสัดส่วนข่าวจริงขยับขึ้นต่อเนื่อง
วันเสาร์ที่ 16 ตุลาคม 2564
ดีอีเอส เผยผลการประสานงานตรวจสอบเฟคนิวส์ พบสัดส่วนข่าวจริงขยับขึ้นต่อเนื่อง
ดีอีเอส เผยผลการประสานงานตรวจสอบเฟคนิวส์ พบสัดส่วนข่าวจริงขยับขึ้นต่อเนื่อง
“นพวรรณ”โฆษกดีอีเอสฝ่ายการเมืองสรุปสถานการณ์ข่าวปลอมรอบสัปดาห์ข่าวเกี่ยวกับโควิดเริ่มชะลอตัวด้านภาพรวมการประสานงานตรวจสอบกับหน่วยงานที่เกี่ยวข้องพบสัดส่วนข่าวจริงขยับสูงขึ้น
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่าสรุปผลการมอนิเตอร์และรับแจ้งข่าวปลอมประจําสัปดาห์ระหว่างวันที่8-14ต.ค. 64โดยศูนย์ต่อต้านข่าวปลอมมีข้อความที่เข้ามาจํานวน11,567,491ข้อความโดยจากการคัดกรองมีข้อความที่ต้องดําเนินการตรวจสอบ(Verify)จํานวน196ข้อความรวมเรื่องที่ต้องดําเนินการตรวจสอบ105เรื่องในจํานวนนี้เป็นข่าวเกี่ยวกับโควิด48เรื่อง
“จากการประสานงานของศูนย์ต่อต้านข่าวปลอมไปยังหน่วยงานที่เกี่ยวข้องมีข่าวที่ได้รับผลการตรวจสอบกลับมาแล้วจํานวน56เรื่องโดยพบว่ามีสัดส่วนที่เป็นข่าวจริง30เรื่องถือว่าเป็นแนวโน้มที่ดีว่าข้อมูลข่าวสารที่มีการเผยแพร่กันในวงกว้างบนออนไลน์และโซเชียลมีสัดส่วนที่เป็นข้อเท็จจริงขยับเข้ามาแทนที่ในฟากข้อมูลเท็จหรือข้อมูลบิดเบือนเพิ่มขึ้นสะท้อนว่าบทบาทของศูนย์ต่อต้านข่าวปลอมในการเผยแพร่ความรู้และการสร้างความตระหนักให้กับประชาชนในเรื่องการตรวจสอบข้อมูลก่อนแชร์ต่อเป็นไปอย่างมีประสิทธิภาพควบคู่ไปกับการบังคับใช้มาตรการทางกฎหมายกับผู้เผยแพร่เฟคนิวส์ที่สร้างผลกระทบต่อสังคมเศรษฐกิจและประชาชน”นางสาวนพวรรณกล่าว
สําหรับข่าวปลอมที่มีคนสนใจสูงสุด3อันดับแรกรอบสัปดาห์ล่าสุดนี้ประเด็นวัคซีนกลับมาได้รับความสนใจอย่างมากอีกครั้งโดยเฟคนิวส์เรื่องวัคซีนไฟเซอร์หรือโมเดอร์นาเป็นยาพิษหากฉีดจะมีชีวิตอยู่ได้ไม่เกิน2ปีได้รับความสนใจจากประชาชนมากสุดตามมาด้วยข่าวปลอมเรื่องเด็กอายุ11ปีถูกคฝ.ควบคุมตัวที่ชุมชนดินแดงและเรื่องคฝ.ที่ถูกยิงเข้าศรีษะบริเวณแฟลตดินแดงเป็นการยิงพลาดของตํารวจที่ตั้งใจจะยิงประชาชนตามลําดับ
นางสาวนพวรรณกล่าวว่าอยากขอความร่วมมืออย่างต่อเนื่องจากประชาชนช่วยกันแก้ไขปัญหาข่าวปลอมเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandรวมถึงหากประชาชนพบข้อมูลการกระทําผิดเบาะแสการฉ้อโกงหรือหลอกลวงทางโซเชียลโทร. 1212เพื่อจะประสานต่อไปยังหน่วยงานที่เกี่ยวข้องต่อไป
***********
รัฐบาลไทย-ข่าวทำเนียบรัฐบาล-นายกรัฐมนตรีถวายผ้าพระกฐินพระราชทานสำนักนายกรัฐมนตรี ประจำปี 2564 ณ วัดหงส์รัตนารามราชวรวิหาร พร้อมถวายจตุปัจจัย ยอดเงินรวม 10,008,846.72 บาท
วันพฤหัสบดีที่ 18 พฤศจิกายน 2564
นายกรัฐมนตรีถวายผ้าพระกฐินพระราชทานสํานักนายกรัฐมนตรี ประจําปี 2564 ณ วัดหงส์รัตนารามราชวรวิหาร พร้อมถวายจตุปัจจัย ยอดเงินรวม 10,008,846.72 บาท
นายกรัฐมนตรีถวายผ้าพระกฐินพระราชทานสํานักนายกรัฐมนตรี ประจําปี 2564 ณ วัดหงส์รัตนารามราชวรวิหาร พร้อมถวายจตุปัจจัย ยอดเงินรวม 10,008,846.72 บาท
วันนี้ (17 พฤศจิกายน 2564) เวลา 13.00 น. ณ วัดหงส์รัตนารามราชวรวิหาร เขตบางกอกใหญ่ กรุงเทพมหานคร พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานพิธีถวายผ้าพระกฐินพระราชทานสํานักนายกรัฐมนตรี ประจําปี 2564 โดยมีคณะรัฐมนตรี อาทิ นายศักดิ์สยาม ชิดชอบ รัฐมนตรีว่าการกระทรวงคมนาคม พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม นายวีรศักดิ์ หวังศุภกิจโกศล รัฐมนตรีช่วยว่าการกระทรวงคมนาคมพร้อมด้วยนายดิสทัต โหตระกิตย์ เลขาธิการนายกรัฐมนตรี นายธนกร วังบุญคงชนะ โฆษกประจําสํานักนายกรัฐมนตรี หัวหน้าส่วนราชการ ข้าราชการ และประชาชน เข้าร่วมพิธีด้วย
เมื่อเดินทางถึง นายกรัฐมนตรีถวายพานดอกไม้ และจุดเครื่องทองน้อยถวายราชสักการะสมเด็จพระเจ้ากรุงธนบุรีมหาราช ณ ศาลสมเด็จพระเจ้ากรุงธนบุรีมหาราช จากนั้น นายกรัฐมนตรีถวายความเคารพพระบรมฉายาลักษณ์พระบาทสมเด็จพระเจ้าอยู่หัว ก่อนหยิบผ้าพระกฐินพระราชทานจากพาน และเดินเข้าสู่พระอุโบสถพร้อมวางผ้าพระกฐินบนพานแว่นฟ้า
โอกาสนี้ นายกรัฐมนตรีจุดธูปเทียนบูชาพระรัตนตรัย กล่าวคํานมัสการและกล่าวคําถวายผ้าพระกฐิน พร้อมถวายเครื่องบริวารกฐิน โดยมีคณะรัฐมนตรี ข้าราชการชั้นผู้ใหญ่ ถวายเครื่องไทยธรรมแด่พระสงฆ์ จากนั้น นายกรัฐมนตรีถวายจตุปัจจัยแด่ประธานพระสงฆ์ และกรวดน้ํา รับพรเสร็จแล้วกราบลาพระประธานและพระสงฆ์ โดยยอดเงินที่ถวายผ้าพระกฐินพระราชทานสํานักนายกรัฐมนตรี ประจําปี 2564 เป็นจํานวนเงินทั้งสิ้น 10,008,846.72 บาท โดยมีประชาชนผู้มีจิตศรัทธาร่วมสมทบด้วย
ก่อนเดินทางกลับ นายกรัฐมนตรีนําคณะรัฐมนตรีและผู้ร่วมงาน ร่วมถวายพวงมาลัยและกราบสักการะหลวงพ่อทองคําในพระวิหาร เพื่อความเป็นสิริมงคล และทักทายประชาชนที่มาร่วมพิธีในครั้งนี้ด้วย
...................
รัฐบาลไทย-ข่าวทำเนียบรัฐบาล-รมว.เฮ้ง ห่วงลูกจ้างเหตุเตาหลอมระเบิด สั่งกสร. ลงพื้นที่ตรวจสอบทันที
วันศุกร์ที่ 18 กุมภาพันธ์ 2565
รมว.เฮ้ง ห่วงลูกจ้างเหตุเตาหลอมระเบิด สั่งกสร. ลงพื้นที่ตรวจสอบทันที
รมว.แรงงาน ห่วงลูกจ้างเหตุเตาหลอม บริษัท ไฮเอฟฟิซิเอ็นซี่ จํากัด ระเบิด เป็นเหตุให้ลูกจ้างเสียชีวิต 1 ราย สั่งกสร.ตรวจสอบทันที เรียกนายจ้างสอบสาเหตุ 22 กุมภาฯนี้
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า เมื่อวันที่ 17 กุมภาพันธ์ 2565 เกิดอุบัติเหตุเตาหลอมของบริษัท ไฮเอฟฟิซิเอ็นซี่ จํากัดตั้งอยู่เลขที่ 68 ตําบลแปลงยาว อําเภอแปลงยาว จังหวัดฉะเชิงเทรา ระเบิด ทําให้มีลูกจ้างที่ปฏิบัติงานในพื้นที่เสียชีวิต และได้รับบาดเจ็บนั้น กระทรวงแรงงานไม่นิ่งนอนใจ พร้อมกําชับเจ้าหน้าที่หน่วยงานที่เกี่ยวข้องลงพื้นที่ตรวจสอบทันที
นายสุชาติกล่าวต่อไปว่า ตนได้สั่งการให้กรมสวัสดิการและคุ้มครองแรงงานส่งพนักงานตรวจความปลอดภัย ศูนย์ความปลอดภัยในการทํางานเขต 10 ลงพื้นที่เข้าตรวจสอบ พบว่านายชาญชัย เขียวแก่ ผู้รับเหมา(ผู้เสียชีวิต) กําลังซ่อมแซมเตาหลอม ขณะที่เชื่อมท่อส่งก๊าซของเตาหลอม ภายในอาคารของบริษัทฯ เตาหลอมได้เกิดระเบิดขึ้นเนื่องจากยังมีก๊าซอยู่ภายในท่อส่งก๊าซ จึงทําให้เกิดการระเบิด ส่งผลให้นายชาญชัย เขียวแก่เสียชีวิตในที่เกิดเหตุ และมีผู้ได้รับบาดเจ็บอีกจํานวน 4 คน เป็นชาวเมียนมา จํานวน 3 คน และชาวจีน 1 คน ซึ่งเป็นลูกจ้างของบริษัทฯ ขณะนี้ผู้ได้รับบาดเจ็บได้ส่งไปรักษาตัวที่โรงพยาบาลพุทธโสธร อําเภอเมืองฉะเชิงเทรา จังหวัดฉะเชิงเทรา
“วันนี้ผมได้รับรายงานจากนายนิยม สองแก้ว อธิบดีกรมสวัสดิการและคุ้มครองแรงงานว่ากรมสวัสดิการและคุ้มครองแรงงานได้ส่งพนักงานตรวจความปลอดภัย ศูนย์ความปลอดภัยในการทํางานเขต 10 พร้อมทั้งพนักงานตรวจแรงงาน สํานักงานสวัสดิการและคุ้มครองแรงงานจังหวัดฉะเชิงเทรา และหน่วยงานที่เกี่ยวข้องเข้าให้ความช่วยเหลือในวันนี้ เรื่องของการประสานดูแลรักษาพยาบาลผู้บาดเจ็บ สิทธิประโยชน์ตามกฎหมาย และด้านคุ้มครองแรงงาน พร้อมทั้งจะเรียกนายจ้าง และผู้ที่เกี่ยวข้อง เพื่อสอบหาข้อเท็จจริงเพิ่มเติมในวันที่ 22 กุมภาพันธ์ 2565 ว่านายจ้างมีการฝ่าฝืนโดยไม่ปฏิบัติตามพระราชบัญญัติ ความปลอดภัยอาชีวอนามัย และสภาพแวดล้อมในการทํางานพ.ศ. 2554 และกฎกระทรวง กําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัยและสภาพแวดล้อมในการทํางานเกี่ยวกับเครื่องจักร ปั้นจั่น และหม้อน้ํา พ.ศ. 2564 หรือไม่ ซึ่งถ้าหากนายจ้างไม่ปฏิบัติตามกฎหมายดังกล่าวจะดําเนินการตามกฎหมายต่อไป”นายสุชาติ กล่าวทิ้งท้าย
รัฐบาลไทย-ข่าวทำเนียบรัฐบาล-รมว.ดีอีเอส ลงนามถวายพระพร‘ในหลวง-พระราชินี เนื่องในโอกาสวันขึ้นปีใหม่ 2565
วันเสาร์ที่ 1 มกราคม 2565
รมว.ดีอีเอส ลงนามถวายพระพร‘ในหลวง-พระราชินี เนื่องในโอกาสวันขึ้นปีใหม่ 2565
รมว.ดีอีเอส ลงนามถวายพระพร‘ในหลวง-พระราชินี เนื่องในโอกาสวันขึ้นปีใหม่ 2565
เมื่อวันที่1มกราคม2565นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)เข้าร่วมถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีและร่วมลงนามถวายพระพรเนื่องในโอกาสวันขึ้นปีใหม่พ.ศ.2565 ณห้องแดงอาคารหน่วยราชการในพระองค์904ด้านตะวันออกศาลาว่าการพระราชวังในพระบรมมหาราชวัง
*************
รัฐบาลไทย-ข่าวทำเนียบรัฐบาล-รัฐบาลอนุมัติให้ผู้ประกันตนนำเงินชราภาพบางส่วนออกมาใช้ได้
วันอังคารที่ 17 พฤษภาคม 2565
รัฐบาลอนุมัติให้ผู้ประกันตนนําเงินชราภาพบางส่วนออกมาใช้ได้
วันจันทร์ที่ 16 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเพิ่มสิทธิประโยชน์แก่ผู้ประกันตนในระบบประกันสังคม โดยอนุมัติหลักการร่าง พ.ร.บ.ประกันสังคม ซึ่งเป็นการปรับปรุงกฎหมายให้ผู้ประกันตนสามารถนําเงินกรณีชราภาพบางส่วนออกมาใช้ได้ก่อนเกษียณ โดยกรณีที่ผู้ประกันตนมีอายุครบ 55 ปีบริบูรณ์ สามารถเลือกรับเงินชราภาพเป็นแบบบํานาญหรือบําเหน็จ กรณีอายุไม่ถึง 55 ปี สามารถขอนําเงินชราภาพบางส่วนออกมาใช้ก่อน และสามารถนําไปเป็นหลักค้ําประกันในการกู้เงินจากสถาบันการเงินได้ โดยถือเป็นแหล่งเงินฉุกเฉินเพิ่มเติมของผู้ประกันตน นอกจากนี้ ยังได้เพิ่มสิทธิประโยชน์ทดแทนการขาดรายได้ในกรณีทุพพลภาพ กรณีคลอดบุตร และกรณีสงเคราะห์บุตรด้วย เพื่อให้ประชาชนได้รับหลักประกันทางสังคมที่เหมาะสมกับสภาพการณ์ปัจจุบัน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​โฆษกรัฐบาลเผยรัฐบาลเดินหน้าส่งเสริม Soft Power สู่เวทีโลก หลัง CNN Travel ยกให้ไข่เจียวปู ข้าวซอย และไส้กรอกอีสาน ติดรายชื่ออาหารข้างทางยอดเยี่ยมแห่งเอเชีย
วันจันทร์ที่ 29 สิงหาคม 2565
​โฆษกรัฐบาลเผยรัฐบาลเดินหน้าส่งเสริม Soft Power สู่เวทีโลก หลัง CNN Travel ยกให้ไข่เจียวปู ข้าวซอย และไส้กรอกอีสาน ติดรายชื่ออาหารข้างทางยอดเยี่ยมแห่งเอเชีย
​โฆษกรัฐบาลเผยรัฐบาลเดินหน้าส่งเสริม Soft Power สู่เวทีโลก หลัง CNN Travel ยกให้ไข่เจียวปู ข้าวซอย และไส้กรอกอีสาน ติดรายชื่ออาหารข้างทางยอดเยี่ยมแห่งเอเชีย
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า เป็นเรื่องที่น่ายินดีอย่างยิ่งที่อาหารข้างทาง (Street foods) ของไทยยังคงสร้างความประทับใจให้คนทั่วโลก หลังจากที่ CNN Travel ได้เผยแพร่รายชื่อ 50 อันดับอาหารข้างทางที่ดีที่สุดในเอเชีย (50 of the best street foods in Asia) โดยมี 3 เมนูอาหารข้างทางของไทยติดรายชื่อดังกล่าว ได้แก่ ไข่เจียวปู ข้าวซอย และไส้กรอกอีสาน พร้อมระบุว่า รัฐบาลเดินหน้าส่งเสริม Soft Power ของไทยในด้านอาหาร และด้านอื่น ๆ สู่เวทีโลก
โฆษกประจําสํานักนายกรัฐมนตรีกล่าวว่า CNN Travel ได้ระบุว่า ไข่เจียวปู เป็นเมนูไข่ที่มีรสชาติดีกว่าเมนูไข่ประเภทอื่น ส่วนผสมของไข่และเนื้อปูทําให้อาหารจานนี้ทั้งกรอบและเนื้อนุ่มฟูน่าทาน โดยหากรับประทานพร้อมซอสพริกจะยิ่งทําให้เมนูนี้อร่อยมากยิ่งขึ้น ส่วนข้าวซอย เป็นอาหารของทางภาคเหนือของไทย มีส่วนผสมของซุปที่มีเครื่องแกงกะหรี่ ผสมกับน้ํากะทิที่เข้มข้น ราดบนเส้นบะหมี่ที่มีน่องไก่หรือเนื้อวัว และโรยด้วยเส้นบะหมี่ทอด สําหรับไส้กรอกอีสาน เป็นอาหารข้างทางที่พบได้ในภาคตะวันออกเฉียงเหนือของไทย เป็นไส้กรอกหมูปรุงรสผสมข้าวเหนียว กระเทียม นําไปหมักและตากแห้งจนมีรสเปรี้ยว
“ประเทศไทยได้รับความนิยมด้านความหลากหลายของอาหาร ซึ่งเกิดจากความแตกต่าง เรื่องพื้นที่เพาะปลูกทําปศุสัตว์ของท้องถิ่นแต่ละภูมิภาค ทําให้อาหารไทยมีเอกลักษณ์และเป็นที่นิยมมาตลอด ทั้งนี้ รัฐบาลตระหนักถึงข้อได้เปรียบ และได้เดินหน้าผลักดัน ส่งเสริมการขยายผล Soft power ของไทยทั้งในด้านอาหาร และด้านอื่น ๆ ให้เป็นที่รู้จักอย่างแพร่หลายไปทั่วโลกผ่านหน่วยงานที่เกี่ยวข้องมาโดยตลอด เพิ่มมูลค่าทางเศรษฐกิจและสร้างรายได้ให้แก่ประเทศ” นายอนุชาฯ กล่าว
รัฐบาลไทย-ข่าวทำเนียบรัฐบาล-รมว.วธ และผู้บริหารกระทรวงวัฒนธรรม ร่วมบันทึกเทปโทรทัศน์ถวายพระพรชัยมงคลพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว
วันศุกร์ที่ 9 กรกฎาคม 2564
รมว.วธ และผู้บริหารกระทรวงวัฒนธรรม ร่วมบันทึกเทปโทรทัศน์ถวายพระพรชัยมงคลพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว
บันทึกเทปโทรทัศน์ถวายพระพรชัยมงคลพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว เนื่องในโอกาสวันเฉลิมพระชนมพรรษา ๒๘ กรกฎาคม ๒๕๖๔
วันที่ ๙ กรกฎาคม ๒๕๖๔ เวลา ๑๓.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วยนายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม นายพิกิฏ ศรีชนะ เลขานุการรัฐมนตรีว่าการกระทรวงวัฒนธรรม นายกิตติพันธ์ พานสุวรรณ รองปลัดกระทรวงวัฒนธรรม และนายประสพ เรียงเงิน รองปลัดกระทรวงวัฒนธรรม ร่วมบันทึกเทปโทรทัศน์ถวายพระพรชัยมงคลพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว เนื่องในโอกาสวันเฉลิมพระชนมพรรษา ๒๘ กรกฎาคม ๒๕๖๔ และเนื่องในโอกาสวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ๑๒ สิงหาคม ๒๕๖๔ ณ ห้องส่ง ๕ สถานีโทรทัศน์ช่อง ๙ MCOT HD
รัฐบาลไทย-ข่าวทำเนียบรัฐบาล-รฟม. ฉลองครบรอบ 30 ปี ร่วมบริจาคโลหิตให้แก่สภากาชาดไทย ในกิจกรรม “3 แสนซีซี 30 ปี รฟม.”
วันพฤหัสบดีที่ 11 สิงหาคม 2565
รฟม. ฉลองครบรอบ 30 ปี ร่วมบริจาคโลหิตให้แก่สภากาชาดไทย ในกิจกรรม “3 แสนซีซี 30 ปี รฟม.”
.....
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ร่วมกับศูนย์บริการโลหิตแห่งชาติ สภากาชาดไทยจัดกิจกรรมบริจาคโลหิต ครั้งที่ 3 ประจําปี 2565 ให้ผู้บริหาร พนักงาน ผู้ปฏิบัติงานให้ รฟม. และผู้รับจ้างโครงการรถไฟฟ้า ร่วมบริจาคโลหิตให้แก่สภากาชาดไทย โดยมีรถรับบริจาคโลหิตเคลื่อนที่ให้บริการ ณ อาคารสํานักงาน รฟม. ซึ่งมีผู้บริจาคโลหิตในครั้งนี้จํานวนทั้งสิ้น 176 ยูนิต (ประมาณ 70,400 ซีซี) ทั้งนี้ กิจกรรมดังกล่าวเป็นส่วนหนึ่งของกิจกรรม “3 แสนซีซี 30 ปี รฟม.” ซึ่งจัดขึ้นเนื่องในโอกาสพิเศษ รฟม. ครบรอบ 30 ปี โดยถือเป็นโอกาสอันดีในการร่วมรณรงค์บริจาคโลหิตให้แก่สภากาชาดไทย เพื่อนําไปใช้ประโยชน์ในการรักษาที่จําเป็นได้โดยสะดวก โดย รฟม. ตั้งเป้าหมายในการบริจาคโลหิตเป็น จํานวน 300,000 ซีซี
ในโอกาสนี้ รฟม. จึงขอเชิญชวนผู้มีจิตอาสาร่วมบริจาคโลหิตในกิจกรรม 3 แสนซีซี 30 ปี รฟม. ได้ที่ซุ้มกิจกรรมของ รฟม. บริเวณศูนย์บริการโลหิตแห่งชาติ สภากาชาดไทย ในวันอาทิตย์ที่ 21 สิงหาคม 2565 ระหว่างเวลา 08.30 - 15.30 น. และถ่ายรูปตนเองหน้าแบ็กดร็อปของซุ้มกิจกรรม โพสต์รูปขึ้นโซเชียลมีเดียใดๆ (เช่น Facebook, IG, Tiktok, Twitter, ฯลฯ) และเปิดเป็น Public พร้อมติดแฮชแท็ก #3แสนซีซี30ปีรฟม. โดยผู้ที่เข้าร่วมกิจกรรม ณ ซุ้มกิจกรรมของ รฟม. 300 ท่านแรก จะได้รับของที่ระลึกสุดพิเศษจาก รฟม. สําหรับประชาชนที่ไม่สะดวกเดินทางไปร่วมบริจาคโลหิตที่ศูนย์บริการโลหิตแห่งชาติ สภากาชาดไทย ในวันและเวลาดังกล่าว สามารถเข้าร่วมกิจกรรมได้ตลอดจนถึงวันที่ 21 สิงหาคม 2565 โดยถ่ายรูปตนเองภายหลังการบริจาคโลหิตให้แก่สภากาชาดไทย ณ ศูนย์บริการต่างๆ ที่ท่านสะดวก และโพสต์รูปขึ้นโซเชียลมีเดีย เปิดเป็น Public พร้อมติดแฮชแท็ก #3แสนซีซี30ปีรฟม จากนั้นส่งลิงก์โพสต์ของท่านมายัง QR Code ที่ รฟม. กําหนด โดยผู้ที่เข้าร่วมกิจกรรมในช่องทางนี้ 300 ท่านแรก จะได้รับของที่ระลึกจาก รฟม. เช่นกัน
สอบถามข้อมูลกิจกรรม โทร. 0 2716 4000 ต่อ 1733, 1740 และอีเมล csr@mrta.co.th หรือติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th เฟซบุ๊กแฟนเพจการรถไฟฟ้าขนส่งมวลชนแห่งประเทศไทย และ Call Center รฟม. โทร. 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-ครม. ไฟเขียว 8,458.38 ลบ. ค่าเสี่ยงภัยบุคลากร ค่าใช้จ่ายผู้ป่วยไร้สิทธิ และจัดซื้อยาแพกซ์โลวิด รักษาโควิด-19
วันพฤหัสบดีที่ 24 มีนาคม 2565
ครม. ไฟเขียว 8,458.38 ลบ. ค่าเสี่ยงภัยบุคลากร ค่าใช้จ่ายผู้ป่วยไร้สิทธิ และจัดซื้อยาแพกซ์โลวิด รักษาโควิด-19
.....
ที่ประชุม ครม. (22 มี.ค. 65) อนุมัติงบกลาง รายการค่าใช้จ่ายในการบรรเทา แก้ไขปัญหา และเยียวยาผู้ที่ได้รับผลกระทบจากการระบาดของโรคโควิด-19 วงเงิน 8,458.38 ล้านบาท เพื่อเป็นค่าตอบแทนการเสี่ยงภัยของเจ้าหน้าที่ในการปฏิบัติงาน ค่าตอบแทนบุคลากรนอกเหนือภารกิจปกติ (เจ้าหน้าที่ให้บริการฉีดวัคซีนโควิด-19 นอกสถานพยาบาล) ค่ารักษาผู้ป่วยไร้สิทธิการรักษา และจัดซื้อยาแพกซ์โลวิด
.
โดยรัฐบาลมุ่งสร้างขวัญกําลังใจแก่บุคลากรสาธารณสุข ควบคู่กับการจัดหายาและเวชภัณฑ์ที่มีประสิทธิภาพในการรักษาประชาชน ซึ่งขณะนี้ประเทศไทยมีการใช้ยารักษาโควิดอยู่หลายชนิด ทั้งฟ้าทะลายโจร ฟาวิพิราเวียร์ โมลนูพิราเวียร์ เรมดิซิเวียร์ รวมถึงชนิดล่าสุด คือ แพกซ์โลวิด
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ชัยวุฒิเผย นายกฯ นำเทรนด์ เปิดโลก อีสปอร์ต
วันอาทิตย์ที่ 3 เมษายน 2565
ชัยวุฒิเผย นายกฯ นําเทรนด์ เปิดโลก อีสปอร์ต
ชัยวุฒิเผย นายกฯ นําเทรนด์ เปิดโลก อีสปอร์ต
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมเปิดเผยระหว่างเป็นประธานเปิดมหกรรมเกมและอีสปอร์ตแห่งปี“Garena World 2022: Spark Your Spirit” ว่านายกรัฐมนตรีพลเอกประยุทธ์จันทร์โอชาเป็นคนที่นําสมัยนอกจากจะผลักดันให้กระทรวงดิจิทัลเพื่อเศรษฐกิจเเละสังคมส่งเสริมเรื่องเศรษฐกิจดิจิทัลเหมือนซี่รีส์ที่ท่านเเนะนําให้ดูเรื่องตามล่าราชาคลิปโตเเล้วท่านยังส่งเสริมเเละมีนโยบายให้สนับสนุนเกมส์และอีสปอร์ตให้กลายเป็นความบันเทิงรูปแบบหนึ่งที่แพร่หลายและสร้างการเติบโตให้กับเศรษฐกิจให้กับประเทศไทยการร่วมผลักดันอุตสาหกรรมเกมและอีสปอร์ตไทยจึงเป็นเรื่องที่หลายภาคส่วนให้ความสําคัญรวมถึงกระทรวงดิจิทัลฯเองซึ่งเล็งเห็นถึงความสําคัญของการกระตุ้นการเติบโตของธุรกิจต่างๆในระบบนิเวศที่เกี่ยวข้องอย่างครบวงจรดังนั้นจึงมีความยินดีเป็นอย่างยิ่งที่ได้เข้ามาสนับสนุนงาน‘Garena World 2022: Spark Your Spirit’ซึ่งจะเป็นพื้นที่แสดงศักยภาพในการพัฒนาวงการเกมและอีสปอร์ตของคนไทยและนําไปสู่โอกาสของการพัฒนาเศรษฐกิจในยุคดิจิทัลต่อไป”
สําหรับ“Garena World 2022: Spark Your Spirit”จุดประกายฝันสู่โลกอนาคตอีสปอร์ตจัดเต็มด้วย4ทัวร์นาเมนต์ดึงกว่า75ทีมผู้แข่งขันจากไทยและต่างประเทศพร้อมด้วยศึกระหว่างทีมหญิงล้วนร่วมชิงความเป็นที่หนึ่งถ้วยรางวัลเกียรติยศและเงินรางวัลรวมมูลค่ากว่า17ล้านบาทนอกจากนี้ไฮไลต์ยังรวมถึงการเปิดตัวเกมใหม่ล่าสุดจากการีนา“Moonlight Blade”อย่างเป็นทางการพร้อมด้วยกิจกรรมหลากหลายที่จะเปิดให้คนรุ่นใหม่มารับแรงบันดาลใจและร่วมสร้างพลังบวกในคอมมูนิตี้เกมและอีสปอร์ตที่เป็นพื้นที่ของทุกคน
ตลอดระยะเวลา2วันแห่งความพิเศษเหล่าเกมเมอร์และแฟนๆอีสปอร์ตสามารถรับชมการแข่งขันFree Fire, RoV (Arena of Valor), FIFA Online 4และCall of Duty: Mobileได้ระหว่างวันที่2 – 3เม.ย. 2565บนเว็บไซต์Garena World 2022 https://garenaworld.in.th
นอกจากนี้ความพิเศษในงานGarena World 2022ยังรวมถึงโชว์แมตช์การประกวดคอสเพลย์ทอล์คโชว์โดยอินฟลูเอนเซอร์สายเกมและการแข่งขันFree Fireระดับมือสมัครเล่นที่ทุกคนสามารถเข้าร่วมได้พร้อมลุ้นรับไอเทมและของรางวัลอีกมากมายโดยนอกจาก4เกมที่กล่าวถึงไปแล้วปีนี้ยังมีอีก6เกมที่จะมาร่วมสร้างสีสันในงานได้แก่League of Legends (LoL), Contra Returns, Speed Drifters, Blade & Soul, Fantasy TownและFAIRY TAIL: Forces Unite!
ติดตามตารางการถ่ายทอดการแข่งขันอีสปอร์ตและกิจกรรมอีกมากมายภายในงานGarena World 2022ได้ที่https://www.facebook.com/Gare
***************
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรีในนามผอ. ศบค. เตรียมแนวปฏิบัติเรื่องการถอดหน้ากากอนามัยแล้ว โดยที่ประชุมใหญ่ ศบค. 17 มิ.ย. นี้ พร้อมพิจารณาโดยเน้นความปลอดภัย สุขภาพของประชาชนเป็นหลัก
วันพุธที่ 15 มิถุนายน 2565
โฆษกรัฐบาลเผย นายกรัฐมนตรีในนามผอ. ศบค.  เตรียมแนวปฏิบัติเรื่องการถอดหน้ากากอนามัยแล้ว โดยที่ประชุมใหญ่ ศบค. 17 มิ.ย.  นี้  พร้อมพิจารณาโดยเน้นความปลอดภัย สุขภาพของประชาชนเป็นหลัก
โฆษกรัฐบาลเผย นายกรัฐมนตรีในนามผอ. ศบค.  เตรียมแนวปฏิบัติเรื่องการถอดหน้ากากอนามัยแล้ว โดยที่ประชุมใหญ่ ศบค. 17 มิ.ย.  นี้  พร้อมพิจารณาโดยเน้นความปลอดภัย สุขภาพของประชาชนเป็นหลัก
วันนี้ (15 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยถึงเตรียมความพร้อมสําหรับการถอดหน้ากากอนามัย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะผู้อํานวยการศูนย์บริหารสถานการณ์โควิด -19 (ศบค.) ได้มีการสั่งการให้หน่วยงานที่เกี่ยวข้องศึกษาและวิเคราะห์สถานการณ์โควิด-19 เป็นประจํา ซึ่งมีการปรับมาตรการต่าง ๆ มากมายให้สอดคล้องกับสถานการณ์ตลอดเวลาที่ผ่านมา รวมทั้งการเตรียมแนวปฏิบัติการถอดหน้ากาก ซึ่งต้องฟังความคิดเห็นจากผู้เชี่ยวชาญจํานวนมาก เพื่อความรอบคอบ คํานึงถึงความปลอดภัย สุขภาพของประชาชนเป็นหลัก ทั้งนี้ คาดว่าประชาชนจะได้แนวปฏิบัติ ในที่ประชุมศูนย์บริหารสถานการณ์โควิด-19 (ศบค.) ครั้งที่ 9/2565 วันศุกร์ที่ 17 มิถุนายน 65 นี้ ขอให้ประชาชนมั่นใจ รัฐบาลพร้อมทําทุกอย่างเพื่อประชาชน
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 2,263 ราย จําแนกเป็น ผู้ติดเชื้อในประเทศ 2,259 ราย และผู้ป่วยมาจากต่างประเทศ 4 ราย ผู้เสียชีวิตเพิ่มขึ้น 18 ราย ผู้ที่กําลังรักษาตัว 21,581 ราย และมียอดผู้ที่หายป่วยกลับบ้านแล้ว 2,109 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,267,325 ราย จํานวนผู้ที่หายป่วยสะสมจํานวน 2,270,299 ราย จํานวนผู้ป่วยปอดอักเสบรักษาตัวอยู่ในโรงพยาบาล 644 ราย
รัฐบาลไทย-ข่าวทำเนียบรัฐบาล-ความคืบหน้าโครงการคนละครึ่ง ระยะที่ 3 และโครงการยิ่งใช้ยิ่งได้
วันศุกร์ที่ 17 ธันวาคม 2564
ความคืบหน้าโครงการคนละครึ่ง ระยะที่ 3 และโครงการยิ่งใช้ยิ่งได้
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า จากข้อมูล ณ วันที่ 16 ธันวาคม 2564 โครงการคนละครึ่ง ระยะที่ 3 และโครงการยิ่งใช้ยิ่งได้ มีความคืบหน้า ดังนี้
โครงการคนละครึ่ง ระยะที่ 3 มีผู้ใช้สิทธิสะสมจํานวน 26.3 ล้านราย จากผู้ได้รับสิทธิจํานวน 27.98 ล้านราย โดยมียอดการใช้จ่ายสะสมรวม 204,325 ล้านบาท แบ่งเป็นเงินที่ประชาชนจ่ายสะสม 103,901.1 ล้านบาท และรัฐร่วมจ่ายสะสม 100,423.9 ล้านบาท และมียอดใช้จ่ายสะสมแบ่งตามประเภทตามร้านค้า ได้แก่ ร้านอาหารและเครื่องดื่ม 81,255.2 ล้านบาท ร้านธงฟ้า 32,786.3 ล้านบาท ร้าน OTOP 9,777.9 ล้านบาท ร้านค้าทั่วไป 76,750.3 ล้านบาท ร้านบริการ 3,521 ล้านบาท และกิจการขนส่งสาธารณะ 234.3 ล้านบาท
โครงการยิ่งใช้ยิ่งได้ มีประชาชนผู้ใช้สิทธิสะสมจํานวน 91,952 ราย จากผู้ได้รับสิทธิจํานวนกว่า 4.9 แสนราย โดยมียอดใช้จ่ายสะสมส่วนประชาชนรวม 3,789 ล้านบาท มีมูลค่าการใช้จ่ายสะสมที่นํามาคํานวณสิทธิ e-Voucher 3,064 ล้านบาท และคิดเป็นมูลค่าสะสม e-Voucher ทั้งสิ้นกว่า 353.8 ล้านบาท และมูลค่าการใช้จ่ายสะสมส่วน e-Voucher 286.6 ล้านบาท และมียอดใช้จ่ายสะสมรวมส่วนประชาชนและ e-Voucher แบ่งตามประเภทตามร้านค้า ได้แก่ ร้านอาหารและเครื่องดื่ม 190.2 ล้านบาท ร้านธงฟ้า 208.7 ล้านบาท ร้าน OTOP 433.7 ล้านบาท ร้านค้าทั่วไป 3,099.8 ล้านบาท และร้านบริการ 143.2 ล้านบาท
สําหรับข้อมูลการใช้จ่ายผ่านฟู้ดเดลิเวอรี่แพลตฟอร์มล่าสุด ณ วันที่ 17 ธันวาคม 2564 เวลา 08.00 น. โครงการคนละครึ่ง ระยะที่ 3 มีการใช้จ่ายสะสมประมาณ 3,181 ล้านบาท แบ่งเป็นเงินที่ประชาชนใช้จ่าย 1,644.4 ล้านบาท และรัฐร่วมจ่าย 1,536.6 ล้านบาท สําหรับโครงการยิ่งใช้ยิ่งได้มีการใช้จ่ายสะสมประมาณ 2.39 ล้านบาท และในส่วนของผู้ประกอบการร้านอาหารและเครื่องดื่มในโครงการคนละครึ่ง ระยะที่ 3 และโครงการยิ่งใช้ยิ่งได้ที่ขายอาหารและเครื่องดื่มผ่านผู้ให้บริการฟู้ดเดลิเวอรี่แพลตฟอร์มล่าสุดขณะนี้ มีจํานวนประมาณ 80,000 ราย
โฆษกกระทรวงการคลัง ได้ย้ําว่า ขอให้ประชาชนเร่งการใช้จ่ายโครงการคนละครึ่ง ระยะที่ 3 หรือใช้จ่ายในส่วน e-Voucher สําหรับโครงการยิ่งใช้ยิ่งได้ เนื่องจากจะสิ้นสุดโครงการในวันที่ 31 ธันวาคม 2564 ซึ่งขณะนี้โครงการคนละครึ่ง ระยะที่ 3 มีจํานวนผู้ใช้สิทธิครบ 4,500 บาท แล้วกว่า 6.5 ล้านคน จึงขอเชิญชวนให้ประชาชนที่ยังมีวงเงินคงเหลือเร่งการใช้จ่ายให้ครบก่อนสิ้นสุดโครงการ ทั้งนี้ หากพ้นกําหนดดังกล่าวจะไม่สามารถใช้สิทธิวงเงินที่เหลือได้อีก
สํานักงานเศรษฐกิจการคลัง halfhalf@fpo.go.th , spend2get@fpo.go.th
ธนาคารกรุงไทย จํากัด (มหาชน) โทร. 02-111-1122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-รฟม. จัดโครงการ “บ้านฉันบ้านเธอ” อย่างต่อเนื่องเป็นปีที่ 6
วันศุกร์ที่ 26 สิงหาคม 2565
รฟม. จัดโครงการ “บ้านฉันบ้านเธอ” อย่างต่อเนื่องเป็นปีที่ 6
.....
วันนี้ (26 สิงหาคม 2565) นางสาวจิรฐา วัฒนประดิษฐ์ ผู้อํานวยการสํานักสื่อสารองค์กร การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมเป็นประธานในการจัดโครงการบ้านฉันบ้านเธอ ประจําปี 2565 โดยในปีนี้ รฟม. ได้จัดกิจกรรมประกวดส่งผลงานภาพวาด “ไอเดียสิ่งประดิษฐ์อนุรักษ์สิ่งแวดล้อมจากวัสดุเหลือใช้” ให้แก่ โรงเรียนวัดบางโพโอมาวาส ซึ่งเป็นโรงเรียนตามแนวสายทางรถไฟฟ้ามหานครสายเฉลิมรัชมงคล (MRT สายสีน้ําเงิน) และโรงเรียนวัดทองสุทธาราม ซึ่งเป็นโรงเรียนตามแนวสายทางรถไฟฟ้ามหานครสายฉลองรัชธรรม (MRT สายสีม่วง) เพื่อเป็นการส่งเสริมการเรียนรู้ในด้านสิ่งแวดล้อม และปลูกฝังให้นักเรียนมีจิตสํานึกในการอนุรักษ์ทรัพยากรธรรมชาติ ซึ่งนักเรียนที่ได้รับการคัดเลือกจากทั้ง 2 โรงเรียนจะได้เข้าร่วมกิจกรรมแลกเปลี่ยนเรียนรู้ และเยี่ยมชมศูนย์ซ่อมบํารุงรถไฟฟ้าคลองบางไผ่ นอกจากนี้ นักเรียนทุกคนจะได้รับของรางวัลและของที่ระลึกจาก รฟม.
ทั้งนี้ กิจกรรมดังกล่าวเป็นส่วนหนึ่งของกิจกรรมเพื่อสังคมที่ รฟม. ได้ดําเนินมาอย่างต่อเนื่อง โดยโครงการ “บ้านฉันบ้านเธอ” จัดขึ้นอย่างต่อเนื่องเป็นปีที่ 6 เพื่อเป็นการสร้างความสัมพันธ์อันดีกับโรงเรียนตามแนวสายทางโครงการรถไฟฟ้า ติดตามข้อมูลข่าวสาร รฟม. ได้ที่ www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-พม. รับมอบของใช้เพื่อสุขอนามัยจากภาคเอกชนและประชาชน ช่วยเหลือชุมชนคลองขวาง กทม. ป้องกันโควิด-19
วันอังคารที่ 24 สิงหาคม 2564
พม. รับมอบของใช้เพื่อสุขอนามัยจากภาคเอกชนและประชาชน ช่วยเหลือชุมชนคลองขวาง กทม.  ป้องกันโควิด-19
พม. รับมอบของใช้เพื่อสุขอนามัยจากภาคเอกชนและประชาชน ช่วยเหลือชุมชนคลองขวาง กทม. ป้องกันโควิด-19
เมื่อวันที่ 20 ส.ค. 64เวลา 14.00 น. ที่ลานกีฬาวัดช่องลม เขตยานนาวา กรุงเทพฯ นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ เป็นประธานในพิธีรับมอบของใช้เพื่อสุขอนามัย จํานวน 200 ชุด มูลค่า 20,000 บาท จากคณะคุณศิริสุภา อาจสัญจร คุณวีรวรรณ สุทธิวาทนฤพุฒิ คุณธนะชัย นรารัศจรรย์ คุณอุษาภรณ์ วิชญชาคร Khun Wichavee Sirilert และ Khun Pichanath Sirilert และของใช้เพื่อสุขอนามัย จํานวน 100 ชุด มูลค่า 10,000 บาท จากบริษัท นีโอ คอร์ปอเรท ลิมิเต็ด โดย นายชวลิต รัตนเสรีชัย Corporate Affairs Director เพื่อนําไปแจกจ่ายช่วยเหลือกลุ่มเปราะบางและประชาชนในชุมชนคลองขวาง เขตยานนาวา กทม. สําหรับการป้องกันการแพร่ระบาดของโรคติดเชื้อไวรัสโคโรนา 2019 (โควิด-19)
นางสาวแรมรุ้ง กล่าวว่า ด้วยสถานการณ์การแพร่ระบาดโรคติดเชื้อไวรัสโคโรนา 2019 (โควิด-19) ได้ส่งผลกระทบในวงกว้างทั่วประเทศอย่างต่อเนื่องและมีแนวโน้มความรุนแรงเพิ่มมากขึ้น กระทรวง พม. จึงมีความห่วงใยประชาชนทุกกลุ่มเป้าหมาย โดยเฉพาะกลุ่มเปราะบางที่มีความเสี่ยงสูงและจําเป็นต้องให้ความช่วยเหลือโดยด่วน รวมทั้งการป้องกันการแพร่ระบาดของโรคโควิด-19 วันนี้ กระทรวง พม. ขอขอบคุณภาคเอกชนและประชาชนที่เข้ามามีส่วนร่วมในช่วยเหลือสังคมในภาวะวิกฤตโรคโควิด-19 ด้วยการมอบของใช้เพื่อสุขอนามัย ซึ่งประกอบด้วย ผลิตภัณฑ์ทําความสะอาดร่างกาย เสื้อผ้า และที่อยู่อาศัย ให้กับชาวชุมชนคลองขวางได้นําไปป้องกันการแพร่ระบาดของโรคโควิด-19 เพื่อลดความเสี่ยงในการติดเชื้อโควิด-19 ในชุมชน
นางสาวแรมรุ้ง กล่าวเพิ่มเติมว่า ทั้งนี้ ขอเชิญชวนร่วมกันบริจาคเงิน สิ่งของเครื่องใช้ที่จําเป็น อาหาร และยารักษาโรค เป็นต้น เพื่อช่วยเหลือกลุ่มเปราะบางและประชาชนที่กําลังประสบปัญหาเดือดร้อนและความยากลําบากจากการแพร่ระบาดของโรคโควิด-19 ที่ศูนย์รับบริจาคกระทรวง พม. โทร. 0 2659 6476 หรือศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ชมคนไทย สมัครใจใส่แมสป้องกันตนเองและผู้อื่น แนะการสวมหน้ากากถูกวิธีมีประโยชน์มาก ช่วยลดโอกาสการแพร่/รับเชื้อโควิด-19 และโรคระบบทางเดินหายใจอื่นๆ
วันอาทิตย์ที่ 3 กรกฎาคม 2565
โฆษกรัฐบาลเผย นายกฯ ชมคนไทย สมัครใจใส่แมสป้องกันตนเองและผู้อื่น   แนะการสวมหน้ากากถูกวิธีมีประโยชน์มาก ช่วยลดโอกาสการแพร่/รับเชื้อโควิด-19 และโรคระบบทางเดินหายใจอื่นๆ
โฆษกรัฐบาลเผย นายกฯ ชมคนไทย สมัครใจใส่แมสป้องกันตนเองและผู้อื่น   แนะการสวมหน้ากากถูกวิธีมีประโยชน์มาก ช่วยลดโอกาสการแพร่/รับเชื้อโควิด-19 และโรคระบบทางเดินหายใจอื่นๆ
วันนี้ (3 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรีเผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมคนไทย ส่วนใหญ่ยังให้ความร่วมมือสวมใส่หน้ากากผ้า/หน้ากากอนามัยป้องกันตนเอง ขณะออกจากบ้านและอยู่ในที่สาธารณะ แม้ ศบค. และภาครัฐได้มีการผ่อนคลายมาตรการในการสวมหน้ากากอนามัยหรือหน้ากากผ้าให้เป็นไปตามความสมัครใจ เพื่อให้ประชาชนและผู้ประกอบการได้ใช้ชีวิตใกล้เคียงปกติทั้งนี้ นายกรัฐมนตรียังได้เน้นถึงประโยชน์ของการสวมหน้ากากอนามัยอย่างถูกวิธีว่า เป็นวิธีช่วยป้องกันตนเอง ลดความเสี่ยงในการรับหรือแพร่เชื้อไปสู่ผู้อื่น ทั้งไวรัสที่ทําให้เกิดโรคโควิด-19 โรคระบบทางเดินหายใจ โรคติดเชื้ออื่น ๆ ที่อาจเจอได้ในปัจจุบัน กระทรวงสาธารณสุขจึงยังแนะนําให้ประชาชนทั่วไปสวมหน้ากากอนามัยเมื่ออยู่ร่วมกับ บุคคลอื่นในสถานที่หรือในพื้นที่แออัด มีการรวมกลุ่มคนจํานวนมาก ไม่สามารถเว้นระยะห่างได้ หรืออากาศระบายถ่ายเทไม่ดี โดยเฉพาะกลุ่ม 608 ผู้สูงอายุ ผู้ที่มีโรคประจําตัว หญิงตั้งครรภ์ ผู้ติดเชื้อ และผู้ที่สัมผัสใกล้ชิดกับผู้ติดเชื้อควรสวมใส่หน้ากากอนามัยตลอดเวลาด้วย
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 2,328 ราย จําแนกเป็น ผู้ป่วยในประเทศ 2,325 ราย ผู้ป่วยมาจากต่างประเทศ 3 ราย ผู้เสียชีวิต 19 ราย ผู้ที่กําลังรักษาตัว 24,989 ราย และมียอดผู้ที่หายป่วยกลับบ้านแล้ว 2,043 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,306,670 ราย จํานวนผู้ที่หายป่วยสะสมจํานวน 2,305,922 ราย จํานวนผู้ป่วยปอดอักเสบรักษาตัวอยู่ในโรงพยาบาล 678 ราย ขณะที่รายงานภาพรวมการฉีดวัคซีนโควิด-19 สรุปจํานวนผู้ที่ได้รับได้รับวัคซีนสะสม ตั้งแต่ 28 ก.พ. 64 - 1 ก.ค. 65 รวม 139,896,534 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 56,991,051 โดส ผู้ได้รับวัคซีนเข็มที่ 2 สะสม 53,188,432 โดส และผู้ได้รับวัคซีนเข็มที่ 3 ขึ้นไปสะสม 29,717,051 โดส